Teadusnõukoja liige, professor Andres Merits kinnitas televisioonis, et uutest piirangutest meil pääsu ei ole. Selge on see, et praeguse nakatumise näidu juures ja eriti selle trendi juures, mis püsib ilma väga radikaalsete ja toimivate meetmeteta siit olukorrast välja ei tule. Kas need radikaalsed meetmed tähendavad ikkagi seda, et koolid üle Eesti distantsõppele, et me paneme meelelahutusasutused taas kinni, teatrid, kinod, kohvikud, restoranid. Seda on veel vara öelda, mida otsustatakse, aga see võib olla osa nimetatutest või mingi kombinatsioon veel millegist muust, mida mina ei tea. Aga see oleks mõistlik, teie arvates? Minu arvates jah? Üks koht, kus nakatunuid juurde tulla ei tohiks, aga on tulnud, on haiglad, näiteks Lõuna-Eesti väikehaiglates on nakkuspuhanguid. Kuidas on võimalik, et ligi aasta kestnud koroonakriisi ajal ei osata haiglates koroonaviiruse levikut isoleerida? Küsisin seda teadusnõukoja juhilt, professor Irja Lutsarilt. Jah, et mul on see küsimus on minul ka aga, aga siin ma oskan ainult ka endale tuhka pähe raputada, et ilmselt vastav väljaõpe ei ole ikkagi olnud nii hea. Sest kui me võtame nagu suurhaiglate, siis seal sellist probleemi ei ole. Irja Lutsar tunnistas, et praeguse nakatumistrendi jätkudes me kevadeni ühiskonda lahti hoida ei suuda. Kui me midagi ei muuda, siis ei suuda. Iga asi saab ükskord otsa, aga see võtab kaua aega ja, ja sellel on sellise tee peal on ka ohvrid. On kohti tõesti võib-olla, kust tuleb piiranguid juurde panna, aga ennekõike me tahame ka, et kommunikatsioon muutuks, et mitte inimesed ei peaks mõtlema kogu aeg hirmul piirangute eest, vaid vaid ennekõike mõtleks sellele, et aga kuidas ma antud olukorras saan kõige paremini teha, et kuidas ma kontakti hoian oma sõpradega, kuidas ma oma vanaemaga kontakti hoian, kuidas ma tööl saan käia, et kuidas on see ohutu, et praegu teadusnõukojas on inimene, kellel on palju rohkem tunnetust ühiskonna suhtes, nii et Ander Uusberg on ka väga hoolega asunud just neid kommunikatsioonisõnumeid, mitte et ära tee seda, teist ja kolmandat vaid tee seda nii või teisiti või kolmandat moodi. Niisugune asi võiks ka inimesi aidata.
Valitsuskabinet koguneb arutama koroonaviiruse leviku olukorda ning kuulab ära teadusnõukoja ettepanekud viiruse leviku pidurdamiseks.